འགན་བཅོལ་ལས་ཁུངས་ཀྱིས་ཞིང་ལས་འགན་བཅོལ་ལས་སྒོ་གཉེར་སྐྱོང་བྱེད་ན།གཤམ་གསལ་ཆ་རྐྱེན་འཛོམས་དགོས་པ་མ་ཟད།རྒྱལ་སྲིད་སྤྱི་ཁྱབ་ཁང་གི་འགན་བཅོལ་ལྟ་སྐུལ་དོ་དམ་ལས་ཁུངས་ཀྱིས་ཁྲིམས་ལྟར་ཆོག་མཆན་གནང་དགོས་ཏེ།འཐུས་སྒོ་ཚང་བའི་གཞི་རིམ་ཞབས་ཕྱི་དྲ་རྒྱ་ཡོད་དགོས།ཆེད་དམིགས་ཀྱི་ཞིང་ལས་འགན་བཅོལ་གཉེར་སྐྱོང་སྡེ་ཁག་ཡོད་དགོས་པ་མ་ཟད།དེ་དང་མཐུན་པའི་ཆེད་ལས་མི་སྣའང་འཛོམས་དགོས།འཐུས་སྒོ་ཚང་བའི་ཞིང་ལས་འགན་བཅོལ་གྱི་ནང་ཁུལ་ཚོད་འཛིན་ལམ་ལུགས་ཡོད་དགོས།བརྟན་བརླིང་གི་ཞིང་ལས་ཡང་བསྐྱར་འགན་བཅོལ་དང་གོད་ཆག་ཆེན་པོའི་ཉེན་ཁ་བཀོད་སྒྲིག་དང་ཉེན་ཁར་གདོང་གཏོད་ཀྱི་སྔོན་ཇུས་ཡོད་དགོས།སྐྱིན་འཇལ་ནུས་པ་དེ་རྒྱལ་སྲིད་སྤྱི་ཁྱབ་ཁང་གི་འགན་བཅོལ་ལྟ་སྐུལ་དོ་དམ་ལས་ཁུངས་ཀྱི་གཏན་འབེབས་དང་འཚམ་དགོས།རྒྱལ་སྲིད་སྤྱི་ཁྱབ་ཁང་གི་འགན་བཅོལ་ལྟ་སྐུལ་དོ་དམ་ལས་ཁུངས་ཀྱིས་གཏན་ལ་ཕབ་པའི་ཆ་རྐྱེན་གཞན་དགཁྲིམས་ལྟར་ཆོག་མཆན་མ་བཀོད་ཚེ།ལས་ཁུངས་དང་མི་སྒེར་སུ་ཡིན་རུང་ཞིང་ལས་འགན་བཅོལ་ལས་སྒོ་གཉེར་སྐྱོང་བྱེད་མི་ཆོག